मेरे सब्र का बांध टूट चुका था। मैं निकल पड़ा। बाइक स्टार्ट की तो देखा वही वरिष्ठ पत्रकार महोदय खड़े थे। शायद उन्हें भी जल्दी थी। मैंने अनुरोध किया कि सर आप कहें तो मैं आपको पहुंचा दूं। वैचारिक मतभेद होने के बावजूद मैं उनका सम्मान करता हूं। उन्होंने मेरा निवेदन स्वीकार किया और बैठ गये। रास्ते में उन्होंने अपने भाषण के बारे में पूछा। वे खुद को संतुष्ट होना चाहते थे कि उन्होंने दस मिनट की दिये गये अवधि में जो कुछ कहा, वह पर्याप्त था। मैंने पूरी ईमानदारी से हां कहा। फ़िर कोतवाली के पास वे उतर गये और मैं आगे निकल पड़ा।